section_heading: Monza
paragraph_text: Hamilton se izdvojio naprijed, Sainz je također imao solidan razmak do Norrisa, a iza njega su se smjestili Pérez, Ricciardo, Bottas i Verstappen. Albon je zaradio vremensku kaznu od 5 sekundi jer „nije ostavio širinu bolida na rubu staze“, a za to vrijeme se borio s Charlesom Leclercom i prošao ga za 13. mjesto. Leclerc je startao na softu i ušao je u boks u 18. krugu. Krug kasnije, Kevin Magnussen prijavljuje kvar na bolidu i staje pored staze taman uoči ulaska u boks. Na stazu je izašao safety car, a boks je zbog pozicije Magnussenovog bolida bio zatvoren. U Mercedesu i Alfa Romeu to nisu primijetili, pa su Hamilton i Antonio Giovinazzi odradili promjenu guma, te zaradili stop / go kaznu od 10 sekundi.